

ΕΛΛΗΝΙΚΗ ΔΗΜΟΚΡΑΤΙΑ

ΔΗΜΟΣ ΛΕΥΚΑΔΑΣ

ΝΟΜΟΣ ΛΕΥΚΑΔΑΣ

Λευκάδα,18/07/2025

ΔΕΛΤΙΟ ΤΥΠΟΥ

**Σήμερα, Παρασκευή 18/07/2025 υπεγράφη η σύμβαση του έργου** που αφορά την **«ΑΝΑΒΑΘΜΙΣΗ ΓΗΠΕΔΟΥ ΑΓ. ΠΕΤΡΟΥ»** μεταξύ **του Δημάρχου Λευκάδας Δρ. Ξενοφώντα Βεργίνη και του κ. Κωνσταντίνου Παπανδρέου,** εκπροσώπου της εταιρείας «MA CON STRUCTION ΤΕΧΝΙΚΗ ΑΝΑΠΤΥΞΙΑΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΕΙΑ».

**Η συνολική δαπάνη του έργου ανέρχεται στις 300.000 ευρώ με Φ.Π.Α.** **Στην υπογραφή της σύμβασης παραβρέθηκαν** η Αντιδήμαρχος Κοινωνικής Προστασίας κα Μαρία Μαργέλη, ο Χωρικός Αντιδήμαρχος κ. Γεώργιος Σολδάτος και στέλεχος της αναδόχου εταιρείας.

**Ο Δήμαρχος Δρ. Ξενοφών Βεργίνης δήλωσε ότι : «Πρόκειται για ένα σημαντικό έργο που γίνεται στο πλαίσιο της αναβάθμισης των αθλητικών χώρων που υλοποιεί ο Δήμος Λευκάδας.**

**Προτεραιότητά μας είναι ο αθλητισμός, η αναβάθμιση και η δημιουργία χώρων με σύγχρονες προδιαγραφές και με όλους τους κανόνες ασφάλειας.**

**Συνεχίζουμε συστηματικά με έργα και δράσεις να ενισχύουμε τον τομέα άθλησης για να μπορούν οι νέοι μας να αθλούνται με ασφάλεια.**

**Εργαζόμαστε καθημερινά τιμώντας την εμπιστοσύνη των συμπολιτών μας με έργο, δράσεις και παρεμβάσεις που αναβαθμίζουν την ποιότητα της ζωής όλων μας».**

**Από τον Δήμο Λευκάδας**